Source: https://domov.sme.sk/c/7467400/odvolavanie-nie-je-volba-fresove-neodvolanie-je-platne.html
Timestamp: 2017-05-23 17:34:52+00:00
Document Index: 515027

Matched Legal Cases: ['Súd ', 'súd ', 'súd ', 'Súd ', 'Súd ', 'súd ']

Odvolávanie nie je voľba, Frešove neodvolanie je platné - domov.sme.sk
Zobraziť všetky sekcie AKTUALIZOVANÉ 16:50Odvolávanie nie je voľba, Frešove neodvolanie je platné
Šiesti krajskí predsedovia žiadali zrušiť rozhodnutie mimoriadneho kongresu. 30. okt 2014 o 13:34 sita, tasr
Šéf SDKÚ Pavol Frešo.(Zdroj: TASR)Písmo:A-|A+90BRATISLAVA. Súd SDKÚ vo štvrtok zamietol žiadosť šiestich krajských predsedov na zrušenie platnosti volieb na mimoriadnom kongrese. V septembri na mimoriadnom kongrese SDKÚ delegáti strany neodvolali predsedu Pavla Freša z funkcie, pretože za jeho odvolanie nehlasovali tri pätiny všetkých delegátov, ale len prítomných. Podľa informácií agentúry SITA súd zamietol podanie, pretože na kongrese nešlo podľa súdu o voľbu predsedu strany, ale jeho odvolávanie. Krajskí predsedovia žiadali zrušiť rozhodnutie kongresu, pretože podľa nich stačí na odvolanie predsedu na kongrese trojpätinová väčšina prítomných delegátov a nie všetkých delegátov. Ako vo štvrtok pre agentúru SITA povedal košický krajský šéf strany Viliam Novotný, počká si na písomné zdôvodnenie rozhodnutia, pretože stranícky súd raz už meritórne rozhodol v obdobnej veci.
Súd v minulosti vyslovil verdikt, že na odvolanie predsedu miestneho zväzu sú potrebné tri pätiny prítomných, nie všetkých delegátov. „Zaujíma ma odôvodnenie rozhodnutia,“ uviedol Novotný. Súd SDKÚ rozhoduje o podaniach straníckych orgánov a podáva záväzný výklad stanov. Krajskí predsedovia výsledok volieb napadli na straníckom súde. Ak by aj stranícky súd rozhodol, že na odvolanie predsedu sú potrebné tri pätiny zúčastnených delegátov, na rozhodnutí kongresu by sa nič nezmenilo. Jeho verdiktom by sa však musel riadiť prípadný ďalší kongres. Nechajte si posielať ranný prehľad najdôležitejších správ e-mailom